Şükür Bürhanov

Şükür Bürhanov () — özbək aktyoruBÜRHANOV . ensiklopediya.gov.az . SSRİ xalq artisti (1959).

 Həyatı və fəaliyyəti 
15 sentyabr 1910-cu ildə Daşkənd şəhərində anadan olmuşdur.

Kənd təsərrüfatı texnik məktəbində təhsil aldığı müddətdə dram klubunun işində iştirak etmişdir.

1927-ci ildən Özbəkistan Dövlət Dram Teatrında fəaliyyət göstərmişdir. 1929-1931-ci illərdə Özbəkistan Dövlət Dram Teatrının studiyasında oxumuşdur.

Əsasən, romantik, psixoloji və satirik obrazlar yaratmışdır.

Sov.İKP-nın üzvü idi.

15 avqust 1987-ci ildə Daşkənd şəhərində vəfat etmişdir. Daşkənddəki Çiqatay qəbiristanlığında dəfn edilmişdir.

 Mükafatları 
Şükür Bürhanov SSRİ-nin və Özbəkistan SSR-nin bir sıra mükafatları ilə təltif edilmişdir. Onlardan bəziləri bunlardır:
 Özbəkistan SSR xalq artisti (1940);
 "Qırmızı əmək bayrağı" ordeni (1945);
 "Şərəf nişanı" ordeni (1951);
 SSRİ xalq artisti (1959);
 Həmzə adına Özbəkistan SSR Dövlət mükafatı laureatı (1965);
 Lenin ordeni (1970);
 "Oktyabr inqilabı" ordeni (1980).

 Tamaşalardakı rolları 
Kamil Yaşenin “Namus və məhəbbət” tamaşasında "Qulam" rolunda;
Həmzənin “Bəy və muzdur” tamaşasında "Qafur" rolunda;
Nazim Hikmətin “Məhəbbət əfsanəsi” tamaşasında "Fərhad" rolunda;
Məqsud Şeyxzadənin “Mirzə Uluqbəy” tamaşasında "Uluqbəy" rolunda;
Uilyam Şekspirin “Hamlet” tamaşasında "Hamlet" rolunda;
Anton Çexovun “Vanya dayı” tamaşasında "Voynitski" rolunda.

 Filmoqrafiya 
“Tahir və Zöhrə” (1945);
"İlya Muromets” (1956);
“Asiya üzərində tufan” (1965);
“İnqilab süvariləri” (1968);
“Qara konsulun məhvi” (1971);
“Azərbaycanfilm”in istehsal etdiyi “Qızılqaz” (1972) – Ağabala rolundaBu Azərbaycan filminin ssenaristi ölü tapıldı - “Naməlum kino” . kulis.lent.az, 14.09.2016 ;
“Yaxın və uzaq illər” (1976).

 Xatirəsi 
Şükür Bürhanovun xatirəsinə "Xalq artisti Şükür Bürhanov" adlı film çəkilmişdir.

 İstinadlar 

 Xarici keçidlər 

 Узбекский кинематограф СССР — Шукур Бурханов

Kateqoriya:Özbəkistan aktyorları
Kateqoriya:SSRİ aktyorları
Kateqoriya:"Lenin" ordeni ilə təltif edilənlər
Kateqoriya:"Oktyabr inqilabı" ordeni ilə təltif edilənlər
Kateqoriya:SSRİ xalq artistləri
Kateqoriya:Özbəkistan SSR xalq artistləri
Kateqoriya:Sovet İttifaqı Kommunist Partiyasının üzvləri
Kateqoriya:SSRİ-nin "Qırmızı əmək bayrağı" ordeni ilə təltif edilənlər
Kateqoriya:"Şərəf nişanı" ordeni ilə təltif edilənlər
Kateqoriya:XX əsr aktyorları